**ՄԻՋՈԼՈՐՏԱՅԻՆ ՀԱՄԱԳՈՐԾԱԿՑՈՒԹՅԱՆ ԴՐԱՄԱՇՆՈՐՀԱՅԻՆ ՀԱՅՏԻ ՄՐՑՈՒՅԹ**

**ՀՀ ԳԵՂԱՐՔՈՒՆԻՔԻ, ԼՈՌՈՒ ԵՎ ՇԻՐԱԿԻ ՄԱՐԶԵՐԻ ԳՅՈՒՂԱԿԱՆ /ՄԻԱՎՈՐՎԱԾ/ ԵՎ ՍԱՀՄԱՆԱՄԵՐՁ ՀԱՄԱՅՆՔՆԵՐԻ ԶԱՐԳԱՑՄԱՆՆ ԱՋԱԿՑՈՂ ՄԻՋՈԼՈՐՏԱՅԻՆ ԴՐԱՄԱՇՆՈՐՀԻ ՀԱՅՏ ՆԵՐԿԱՅԱՑՆԵԼՈՒ ՀՐԱՎԵՐ**

«Հայկական Կարիտաս» ԲՀԿ-ի «ԱՐԱՄԱԶԴ. ՍՄԱՐԹ» (Հզոր, Արդի, Ակտիվ, Պատասխանատու, Թափանցիկ) ծրագրի շրջանակներում հայտարարվում է միջոլորտային համագործակցության դրամաշնորհային ծրագրերի մրցույթի առաջին փուլը, որին հրավիրվում են մասնակցելու ՀՀ Գեղարքունիքի, Լոռու, Շիրակի մարզերում գործող քաղաքացիական հասարակության կազմակերպությունները, տեղական ինքնակառավարման մարմինները, փոքր և միջին ձեռնարկությունները:

**Միջոլորտային համագործակցության դրամաշնորհի նպատակը.**

Նպաստել գյուղական միավորված, այդ թվում սահմանամերձ համայնքներում առկա համայնքային զարգացմանն ուղղված առաջնահերթ հիմնախնդիրների լուծմանը՝ ՔՀԿ-ՏԻՄ-ՓՄՁ միջոլորտային համագործակցության խթանման միջոցով:

**Միջոլորտային համագործակցության դրամաշնորհի արդյունքները.**

Համայնքային զարգացմանն ուղղված միջոլորտային դրամաշնորհային ծրագրերը պետք է նպաստեն հետևյալ արդյունքների հասանելիությանը.

* Միավորված գյուղական և սահմանամերձ համայնքներում սոցիալ-տնտեսական պայմանների բարելավում` եկամտաբեր գործունեության խթանման միջոցով.
* Սահմանամերձ գյուղական համայնքներում երիտասարդների արտահոսքի կանխարգելում` նոր հնարավորությունների ստեղծման միջոցով.
* Գյուղական համայնքներում մասնագիտական ուսուցման որակի բարձրացում՝ գործատուների հետ արդյունավետ համագործակցության մեխանիզմների ներդրման միջոցով
* Գյուղարտադրության խթանում և գյուղական տուրիզմի զարգացում՝ ավանդական և նորարական լուծումների կիրառմամբ.
* Համայնքային ենթակառուցվածքների բարենորոգում, հզորացում, համայնքային ծառայությունների որակի բարելավում՝ նորարարական լուծումների, էներգաարդյունավետ նորարարական համակարգերի ներդրման և բարելավման միջոցով.
* Գյուղական վայրերում փոքր և միջին ձեռնարկատիրության զարգացում՝ աշխատատեղերի ստեղծման նպատակով.
* Համայնքային առաջնային կարևորության հիմնախնդիրների լուծում՝ երիտասարդական նախաձեռնողականության խթանման միջոցով
* ՏԻՄ գործունեության բարելավում՝ քաղաքացիական մասնակցության ակտիվացման և հանրային վերահսկողության մեխանիզմների հզորացման միջոցով:

**Միջոլորտային համագործակցության դրամաշնորհի իրականացման վայրը.**

Ներկայացված միջոլորտային դրամաշնորհները կարող են իրականացվել ՀՀ երեք մարզերի հետևյալ տարածաշրջանների /միավորված/ գյուղական համայնքներում

1. Գեղարքունիքի մարզ՝ Ճամբարակ, Վարդենիս, Շողակաթ, Գեղամասար միավորված համայնքներ.
2. Լոռու մարզ՝ Գյուլագարակ, Լոռի Բերդ, Մեծավան, Օձուն, Սարչապետ միավորված համայնքներ.
3. Շիրակի մարզ՝ Աշոցք, Ամասիա, Սարապատ, Արփի, Անի, Ախուրյան, Մարմաշեն միավորված համայնքներ:

**Ովքեր կարող են դիմել միջոլորտային համագործակցության դրամաշնորհի մրցույթին.**

Որպես հայտատու կարող են հանդես գալ.

* թիրախ համայնքներում գործող հասարակական կազմակերպությունները կամ բարեգործական հիմնադրամները (ՔՀԿ),
* միավորված և սահմանամերձ համայնքերի տեղական ինքնակառավարման մարմինները (ՏԻՄ),
* ձեռնարկատիրական գործունեություն ծավալող ընկերությունները կամ անհատ ձեռնարկատերերը (ՓՄՁ):

Հայտատու ՔՀԿ-ների գործունեության ժամկետը պետք է լինի առնվազն 2 տարի: Հայտատու ՔՀԿ-ները պետք է ունենան համայնքային զարգացմանն ուղղված ծրագրերի իրականացման փորձ (առնվազն 2 ծրագիր նշված ոլորտում):

Հայտատու ՓՄՁ-ները պետք է առնվազն 2 տարի գրանցված ձեռնարկատիրական գործունեություն ծավալեն թիրախ համայնքներում կամ թիրախ մարզերում: Իրենց գործունեությունը պետք է ունենա անմիջական կապ առաջնահերթություններ հանդիսացող ուղղությունների հետ:

**Միջոլորտային համագործակցության դրամաշնորհի դիմելու նախապայմանները**

Հայտատուների կողմից առաջարկվող հայտը պետք է բավարարի հետևյալ պայմաններին.

* Մրցույթին կարող են մասնակցել՝ համատեղ հայտ ներկայացնելով, առնվազն երկու ոլորտների ներկայացուցիչներ: Որպես դրամաշնորհի հայտատուներ պետք է հանդես գան երկկողմ (ՔՀԿ-ՏԻՄ, ՔՀԿ-ՓՄՁ, ՏԻՄ-ՓՄՁ) կամ եռակողմ (ՔՀԿ-ՏԻՄ-ՓՄՁ) միջոլորտային համագործակցությամբ հիմնավորված կոնսորցիումներ՝ հայտում ներկայացված գաղափարն իրագործելու համար:
* Հայտում ներկայացված նպատակը և ամփոփ նկարագրությունը պետք է բխի թիրախ գյուղական միավորված և սահմանամերձ համայնքների առաջնային կարիքներից` ներկայացված համայնքի հնգամյա զարգացման ծրագրում, արձանագրված որպես համայնքային ժողովի որոշում:
* Հայտատու կազմակերպությունների պաշտոնատար անձինք չպետք է ունենան ընտանեկան կապեր միմյանց հետ:
* Ծրագիրը պետք է ապահովի հայտատուների սեփական ներդրումը: Միջոլորտային համագործակցությամբ դրամաշնորհի բյուջեն հաշվարկվելու է առանձին՝ ըստ հայտատու կազմակերպությունների ներկայացված ծախսերի: Յուրաքանչյուր հայտատու ներկայացնելու է ընդհանուր ծրագրի մաս կազմող բյուջեի իր մասնաբաժինը՝ միաժամանակ ապահովելով նվազագույն ներդրումներն ըստ ոլորտների.

|  |  |  |  |  |
| --- | --- | --- | --- | --- |
| ԸՆԴՀԱՆՈՒՐ ԲՅՈՒՋԵ  100% | ՀԱՅՏԱՏՈՒՆԵՐ ԸՍՏ ՈԼՈՐՏՆԵՐԻ | ՍԵՓԱԿԱՆ ՆԵՐԴՐՈՒՄ | | ԴՐԱՄԱՇՆՈՐՀ/ ՀԱՅԿԱԿԱՆ ԿԱՐԻՏԱՍԻՑ ԱԿՆԿԱԼՎՈՂ ԳՈՒՄԱՐ |
| ՖԻՆԱՆՍԱԿԱՆ | ՈՉ ՖԻՆԱՆՍԱԿԱՆ |
| ՏԻՄ | 30% | | 70% |
| ՔՀԿ | 10% | | 90% |
| ՓՄՁ | 50% | | 50% |

* Միավորված համայնքների սեփական ներդրման նվազագույն չափն է՝ 30% (ֆինանսական և ոչ ֆինանսական)
* ՔՀԿ-ների ներդրման նվազագույն չափն է՝ 10% (ֆինանսական և ոչ ֆինանսական)
* ՓՄՁ-ների ներդրման նվազագույն չափն է՝ 50% (ֆինանսական և ոչ ֆինանսական)

Հայցվող գումարի չափն է 8000-10000 Եվրոյին համարժեք դրամը:

Առաջին փուլում ընտրված հայտատու կազմակերպությունները կամ անհատ ձեռնարկատերերը հաջորդ փուլ անցնելու համար պետք է ներկայացնեն սեփական ներդրումն երաշխավորող փաստաթղթեր (ձևաչափը կներկայացվի հայտատուներին առաջին փուլից հետո):

Ծրագրի նվազագույն տևողությունը կարող է լինել 3 ամիս, իսկ առավելագույնը` 12 ամիս: Ծրագրային գործունեության մեկնարկը սահմանել ս.թ. ապրիլի 15-ից ոչ շուտ: Որպես ծրագրի իրականացման վայր կարող է լինել վերոնշյալ համայնքներից կամ համայնքների կազմի մեջ մտնող բնակավայրերից առնվազն մեկը:

**Միջոլորտային համագործակցության դրամաշնորհային մրցույթի հիմնական փուլերը.**

|  |  |  |
| --- | --- | --- |
| # | ՀԱՋՈՐԴԱԿԱՆ ՓՈՒԼ | ԺԱՄԿԵՏՆԵՐ |
|  | Մրցույթի առաջին փուլի՝ «Գաղափարների» հայտերի ներկայացման հայտարարություն | 10.02.2020 - 02.03.2020 |
|  | Տեղեկատվական հանդիպումներ մարզերում | 12.02.2020 – 17.02.2020 |
|  | Դրամաշնորհային ծրագրերի համառոտ հայեցակարգերի՝ «Գաղափարների» ներկայացում | 02.03.2020 |
|  | «Գաղափարների» ընտրություն | 06.03.2020 |
|  | Մրցույթի երկրորդ փուլի մեկնարկ | 10.03.2020 |
|  | Կողմնորոշիչ դասընթաց ամբողջական հայտի փաթեթի մշակման համար | 11-12.03.2020 |
|  | Ոլորտային փորձագիտական աջակցության տրամադրում՝ ամբողջական դրամաշնորհային հայտերի մշակման համար: | 13-20.03.2020 |
|  | Հայտերի ամբողջական փաթեթների ներկայացման վերջնաժամկետ | 27.03.2020 |
|  | Ֆինանսավորման համար հայտերի վերջնական ընտրություն | 30.03-14.04.2020 |
|  | Պայմանագրերի կնքում, դրամաշնորհային ծրագրերի մեկնարկ | 15-20.04.2020 |

**Միջոլորտային համագործակցության դրամաշնորհային մրցույթի առաջին փուլի գնահատման հիմնական չափորոշիչները.**

Միջոլորտային համագործակցությամբ դրամաշնորհների առաջին փուլին ներկայացված «Գաղափարները» գնահատվելու են հետևյալ չափորոշիչների համաձայն.

|  |  |  |
| --- | --- | --- |
| # | ՉԱՓՈՐՈՇԻՉ | ԲԱԼ |
| 1. | Նորարարություն | 25 |
| 2. | Ազդեցություն | 20 |
| 3. | Կայունություն | 25 |
| 4. | Ընդգրկում | 15 |
| 5. | Հրատապություն | 15 |

**Միջոլորտային համագործակցության դրամաշնորհի անհրաժեշտ փաստաթղթեր.**

Միջոլորտային համագործակցությամբ դրամաշնորհների առաջին փուլին մասնակցելու համար անհրաժեշտ է ներկայացնել «Գաղափարի» հայտը՝ սույն հայտարարության մաս կազմող Հավելված 1-ը: Այն պետք է կնքված և հաստատված լինի հայտատու կազմակերպությունների պաշտոնատար անձանց կողմից:

Հայտերը ներկայացվելու են էլեկտրոնային տարբերակով PDF և Word ձևաչափով:

Հայտի ներկայացման լեզուն հայերենն է: Անհրաժեշտ է կիրառել հայտում առկա GHEA Grapalat տառատեսակը և 11 տառաչափը առանց փոփոխությունների, ինչպես նաև չփոփոխել հայտի ձևաչափը:

Սույն փաստաթղթի ներքևում ներկայացված միջոլորտային համագործակցության դրամաշնորհային հայտը պետք է ուղարկել [z.aghanyan@caritas.am](mailto:z.aghanyan@caritas.am), [info@caritas.am](mailto:info@caritas.am) էլեկտրոնային հասցեներով, նշելով հետևյալ կոդը՝ AS\_CSJG:

Միջոլորտային համագործակցության դրամաշնորհային մրցույթի առաջին փուլի հայտի ներկայացման վերջնաժամկետն է **2020թ.-ի մարտի 2-ը** ժամը **17:00-ը** (Երևանի ժամանակով):

**Մանրամասն տեղեկատվության համար.**

Դիմել «Հայկական Կարիտաս» ԲՀԿ-ի «ԱՐԱՄԱԶԴ. ՍՄԱՐԹ» ծրագրի ղեկավար Զառա Աղանյանին:

Հայկական Կարիտասի գլխամասային գրասենյակ, հասցե՝ ք. Գյումրի, Հ. Սարգսյան 8, նրբանցք 3

հեռ. (+374 312) 57201, էլ. փոստ. [z.aghanyan@caritas.am](mailto:z.aghanyan@caritas.am), վեբԿայք. [www.caritas.am](http://www.caritas.am):

**ՄԻՋՈԼՈՐՏԱՅԻՆ ՀԱՄԱԳՈՐԾԱԿՑՈՒԹՅԱՆ ԴՐԱՄԱՇՆՈՐՀԱՅԻՆ ՀԱՅՏ ԳՐԵԼՈՒ ՈՒՂԵՆԻՇ**

**ՀԱՎԵԼՎԱԾ 1.**

|  |  |  |  |
| --- | --- | --- | --- |
| **Ա. Ընդհանուր տեղեկատվություն հայտատուների մասին.** | | | |
| Հայտատու 1 /գլխավոր հայտատու/. |  | | |
| Պաշտոնատար անձ. |  | | |
| Պաշտոնը. |  | | |
| Պետական գրանցման համարանիշը. |  | | |
| Կոնտակտային տվյալներ.  Հասցե, հեռախոս, էլ. հասցե |  | | |
| Հայտատու 2. |  | | |
| Պաշտոնատար անձ. |  | | |
| Պաշտոնը. |  | | |
| Պետական գրանցման համարանիշը. |  | | |
| Կոնտակտային տվյալներ.  Հասցե, հեռախոս, էլ. հասցե |  | | |
| Հայտատու 3. |  | | |
| Պաշտոնատար անձ. |  | | |
| Պաշտոնը. |  | | |
| Պետական գրանցման համարանիշը. |  | | |
| Կոնտակտային տվյալներ.  Հասցե, հեռախոս, էլ. հասցե |  | | |
| **Բ. Գործադիր ամփոփում** | | | |
| **Ծրագրի անվանումը.** | *Առավալագույնը՝ 10 բառ* | | |
| **Գաղափարի համառոտ բացատրությունը մեկ նախադասությամբ.** | *Առավալագույնը՝ 40 բառ* | | |
| **Տևողություն.** | *Նշել ամիսների քանակը* | | |
| **Կարիքի ձևակերպումը.** | Ներկայացնել այն հիմնախնդիրը, որի լուծմանն է ուղղված առաջարկը.  *Առավալագույնը՝ 100 բառ* | | |
| **Ծրագրի նպատակը.** | *Առավալագույնը՝ 30 բառ* | | |
| **Ծրագրի արդյունքները.** | Նկարագրել այն փոփոխությունը, որն ակնկալվում է ունենալ ծրագրի ավարտին  *Առավալագույնը՝ 70 բառ* | | |
| **Ծրագրի ամփոփոփ նկարագրությունը.** | Համառոտ ներկայացնել առաջարկվող գործողությունները  *Առավալագույնը՝ 100 բառ* | | |
| **Ծրագրի թիրախ խմբի համառոտ նկարագրությունը.** | Այն մարդիկ կամ մարդկանց խումբը, ում վրա դրականորեն ներազդելու է ծրագիրը.  *Առավալագույնը՝ 100 բառ* | | |
| **Գ. Ծրագրի ազդեցությունը.** | | | |
| **Գաղափարի նորարական լինելը.** | Որքանով է գաղափարը նորարարական**.**  *Առավալագույնը՝ 100 բառ* | | |
| **Հնարավորություններ և մարտահրավերներ.** | Ինչպիսի՞ հնարավորություններ է տալիս և մարտահրավերներ է բերում գաղափարի իրականացումը  *Առավալագույնը՝ 100 բառ* | | |
| **Ազդեցություն, ներգործություն.** | Գաղափարի իրականացումն ինչպես է փոխելու թիրախ խմբի կյանքը, ի՞նչ սոցիալական փոփոխություն եք ակնկալում  *Առավալագույնը՝ 50 բառ* | | |
| **Խնդրի վերաբերյալ հավաքագրված տեղեկատվությունը.** | Նկարագրեք տեղեկատվությունը, որը ձեզ համար ծառայում է աղբյուր՝ հնարավորության դեպքում կատարելով հղում  *Առավալագույնը՝ 50 բառ* | | |
| **Ծրագրի կայունությունը.** | Նկարագրեք այն մեխանիզմը, որով ապահովվելու է փոփոխության կայունությունը ծրագրի ավարտից հետո  *Առավալագույնը՝ 60 բառ* | | |
| **Բիզնես մոդելի բացատրությունը.** | Նկարագրեք այն բիզնես մոդելը, որը կիրառվելու է ձեր ծրագրում  *Առավալագույնը՝ 50 բառ* | | |
| **Նեղ մասնագետների անհրաժեշտություն.** | Ինչպիսի մասնագիտական և խորհրդատվական աջակցության կարիք ունեք՝ գաղափարն իրականացնելու համար: | | |
| **Դ. Բյուջե** | | | |
| **Ընդհանուր արժեք**  **/ՀՀ դրամ/** |  | | |
| **Դրամաշնորհ.**  **/ՀՀ դրամ/** |  | | |
| **Սեփական ներդրման հանրագումար.**  **/ՀՀ դրամ/** |  | | |
| **Բյուջե 1. Հայտատու 1.** | | | |
| **Ընդհանուր արժեք.** | | **Սեփական ներդրում.** | **Դրամաշնորհ** |
| **Բյուջե 2. Հայտատու 2.** | | | |
| **Ընդհանուր արժեք.** | | **Սեփական ներդրում.** | **Դրամաշնորհ** |
| **Բյուջե 3. Հայտատու 3.** | | | |
| **Ընդհանուր արժեք.** | | **Սեփական ներդրում.** | **Դրամաշնորհ** |

Ներկայացման ամսաթիվ \_\_\_\_\_\_\_\_\_\_\_\_\_\_\_\_ 2020 թ.

Հայտատու 1.

Պաշտոնատար անձ. \_\_\_\_\_\_\_\_\_\_\_\_\_\_\_\_\_

Ստորագրություն. \_\_\_\_\_\_\_\_\_\_\_\_\_\_\_\_\_\_\_\_

Կ.Տ.

Հայտատու 2.

Պաշտոնատար անձ. \_\_\_\_\_\_\_\_\_\_\_\_\_\_\_\_\_

Ստորագրություն. \_\_\_\_\_\_\_\_\_\_\_\_\_\_\_\_\_\_\_\_

Կ.Տ.

Հայտատու 3.

Պաշտոնատար անձ. \_\_\_\_\_\_\_\_\_\_\_\_\_\_\_\_\_

Ստորագրություն. \_\_\_\_\_\_\_\_\_\_\_\_\_\_\_\_\_\_\_\_

Կ.Տ.